DOI: 10.14457/tu.the.2018.183
title: แผนธุรกิจ RapidDNA laboratory

description: ข่าวสารในปัจจุบันที่มีความเกี่ยวข้องกับความสัมพันธ์ทางสายโลหิตหรือเป็นกรณีที่ต้องการสืบความเป็นเจ้าของวัตถุพยานนั้นๆ ปฏิเสธไม่ได้เลยว่าผลสรุปสุดท้ายของทุกกรณีมักจะจบลงที่การตรวจ  DNA ยืนยันเอกลักษณ์บุคคลในเหตุการณ์ต่างๆ เช่นว่ามีความสัมพันธ์ทางสายโลหิตกันจริงหรือไม่ หรือพิสูจน์การเป็นเจ้าของหรือเคยจับต้องวัตถุพยานนั้นๆ จริงหรือไม่ ซึ่งก็เป็นการยืนยันประการหนึ่งว่า การตรวจ DNA เข้ามามีบทบาทสำคัญในการช่วยคลี่คลายคดีต่างๆ และชี้ให้เห็นความจริงได้ ด้วยความเชื่อมั่นที่แทบจะ 100% สำหรับความถูกต้องและแม่นยำ ของเทคโนโลยีในปัจจุบันด้วยเหตุผลข้างต้นทำให้เกิดแนวคิดแผนธุรกิจ RapidDNA Laboratory ซึ่งเป็นการสร้างห้องปฏิบัติการสำหรับให้บริการตรวจพิสูจน์เอกลักษณ์ทางบุคคล โดยที่ไม่ต้องใช้ใบแจ้งความเหมือนกับห้องปฏิบัติการของหน่วยงานรัฐบาลหรือโรงพยาบาล ซึ่งมีความยุ่งยากทางด้านเอกสาร ต้องแจ้งความดำเนินคดีและรอผลการตรวจค่อนข้างนานมาก แผนธุรกิจนี้จึงเป็นการสร้างความแตกต่างกับคู่แข่งที่เป็นประเภทหน่วยงานของรัฐคือไม่มีขั้นตอนเอกสารยุ่งยากและออกผลรายงานอย่างรวดเร็ว โดยมีการให้บริการแบบ Express คือสามารถรับผลได้ภายใน 1 วัน ถือว่าเป็นการตรวจ DNA ที่สะดวกและรวดเร็ว รับผลรายงานที่แม่นยำได้รับการรับรองโดยผู้เชี่ยวชาญและมืออาชีพ ห้องปฏิบัติการมีมาตรฐานตามสากล และข้อมูลทุกอย่างของลูกค้าถูกเก็บไว้เป็นความลับด้วยการรักษาความปลอดภัยขั้นสูง ซึ่ง RapidDNA Laboratory ก็จะตอบโจทย์ลูกค้าที่ต้องการนำผลการตรวจไปใช้งานในด้านต่างๆ  เช่นการรับรองบุตร การจัดการสิทธิ์การรับมรดก การคลี่คลายคดีความเป็นเจ้าของวัตถุพยานใดๆ โดยที่ไม่ต้องยุ่งยากด้านเอกสารและรอนาน รวมไปถึงมั่นใจได้ว่าทางบริษัทจะรักษาความลับไว้อย่างดีที่สุดซึ่งแผนธุรกิจนี้จะอธิบายครอบคลุมถึงการวิเคราะห์ตลาดภาพรวมธุรกิจประเภทนี้ในปัจจุบัน ทั้งข้อดี ข้อเสีย ที่เกิดขึ้นภายในและภายนอก ปัจจัยต่างๆ ที่ส่งผลต่อธุรกิจ การวางแผนกระบวนการบริหาร ระบบจัดการภายในกิจการ รูปแบบการให้บริการประเภทต่างๆ กลยุทธ์การตลาดกับกลุ่มเป้าหมายกลุ่มต่างๆ ที่มีวิธีการจัดการแตกต่างกันออกไป ไม่ว่าจะเป็นกลุ่มเป้าหมายแบบองค์กรที่ห้องปฏิบัติการใหญ่ๆ ของหน่วยงานต่างๆ ก็ส่งตัวอย่างเข้ามาใช้บริการตามห้องปฏิบัติการเอกชน หรือจะเป็นกลุ่มเป้าหมายแบบบุคคลทั่วไปที่เข้ารับบริการด้วยเหตุการณ์หรือสถานการณ์ส่วนตัว แผนธุรกิจนี้จะกล่าวถึงในรายละเอียดของการจัดการในดำเนินงานของธุรกิจ เพื่อนำไปใช้บริหารงานตามขั้นตอนจากการวิเคราะห์แผนธุรกิจนี้ สิ่งที่สำคัญที่ถือว่าเป็นปัจจัยแห่งความสำเร็จมีอยู่สามสิ่งคือ ความถูกต้องแม่นยำของผลการตรวจ DNA เนื่องจากผลการตรวจที่ว่านี้จะต้องนำไปใช้ประกอบการตัดสินใจกระทำการต่างๆ ของลูกค้าหรือนำไปพิจารณาคดีดังนั้นผลรายงานที่ออกจากห้องปฏิบัติการของเราจะต้องมีความถูกต้องแบบ 100% จะผิดพลาดไม่ได้ ปัจจัยที่สองคือความรวดเร็ว ซึ่งจะเป็นความได้เปรียบในการแข่งขันทางธุรกิจเนื่องจากยังไม่มีคู่แข่งคนไหนสามารถให้บริการแบบนี้ได้ และจะตอบโจทย์สำหรับลูกค้าที่มีความเร่งรีบ ร้อนใจในการตรวจ DNA ปัจจัยสุดท้ายคือการรักษาความลับทุกอย่างของลูกค้าไว้เป็นอย่างดี ปัจจัยแห่งความสำเร็จสามข้อนี้จะเป็นสิ่งที่ทำให้ธุรกิจอยู่เหนือคู่แข่งและสามารถดึงดูดให้ผู้บริโภคเข้ามาใช้บริการได้อย่างดีแผนธุรกิจ RapidDNA Laboratory นี้จะใช้เงินลงทุนเริ่มต้นที่ 10 ล้านบาทโดยมีสัดส่วนเงินลงทุนในส่วนของเจ้าของร้อยละ 40 และเงินลงทุนจากการกู้ยืมร้อยละ 60 ด้วยกลยุทธ์และแผนการตลาดที่วางไว้ นำมาตั้งสมมติฐานทางการเงินประมาณรายได้ ต้นทุนและค่าใช้จ่ายในสถานการณ์ตามแผนดำเนินการ จะได้กำไรสุทธิในปีแรกอยู่ที่ 2,421,241 บาท ซึ่งกิจการสามารถคืนทุนได้ในระยะเวลา 2.85 ปี โดยมีมูลค่าปัจจุบันสุทธิจากโครงการลงทุน 5 ปี เป็นเงิน 5,227,768 บาท ผลตอบแทนตลอดโครงการ ร้อยละ 27.9 ซึ่งสูงกว่าต้นทุนโดยเฉลี่ยถัวน้ำหนัก (WACC) ซึ่งเท่ากับร้อยละ 9.44 อยู่ 3 เท่าตัว